|  |  |  |  |
| --- | --- | --- | --- |
| **КЫРГЫЗ РЕСПУБЛИКАСЫ**  **ОШ ОБЛУСУ**  **НООКАТ РАЙОНУ**  **КЕНЕШ АЙЫЛДЫК**  **КЕҢЕШИ** | | Описание: main | **КЫРГЫЗСКАЯ РЕСПУБЛИКА**  **ОШСКАЯ ОБЛАСТЬ НООКАТСКИЙ РАЙОН**    **КЕҢЕШСКИЙ АЙЫЛНЫЙ КЕНЕШ** |
|  | | | |

Айылдык кеңештин (8-чакырылышы)

кезексиз сегизинчи сессиясынын

**ТОКТОМУ**

26.06.2025 №8-1 Куу-Майдан айылы

**Кеңеш айыл аймагындагы кум-шагал, чопо топурактарын казып алууга күбөлүк берилген жер аянттарынын жана муниципалдык менчиктеги жерлердин ижара акысын бекитип берүү тууралуу**

Кеңеш айыл аймагындагы кум-шагал, чопо топурактарын казып алууга күбөлүк берилген жер аянттарын, муниципалдык менчиктеги мобильдик байланыштар орнотулган жерлерди жана ЖБИ чыгаруучу кичи ишкананын жерлерин ижаралоодо ижара акысын бекитип берүү тууралуу жер комиссиясынын сунушун угуп жана талкуулап, Кыргыз Республикасынын «Жергиликтүү мамлекеттик администрация жана жергиликтүү өз алдынча башкаруу жөнүндөгү» 2021-жылдын 20-октябрындагы № 123- мыйзамынын

3-главасынын 34-беренесинин 2-пунктунун 4-пунктчасына ылайык Кеңеш айыл аймагынын айылдык кеңеши **токтом кылат:**

1. Кеңеш айыл аймагындагы кум-шагал, чопо топурактарын казып алууга күбөлүк берилген жер аянттарынын ижара акысы төмөндөгүдөй өлчөмдө: майдалагыч орнотуу менен кум-шагал, чопо топурактарын казып алуу үчүн берилген 1 га жер аянтынын ижара акысы бир айга 15000 (он беш миң) сом, ЖБИ чыгаруучу кичи ишкананын 1 га жер аянтынын ижара акысы бир айга 50 000(элүү миң) сом, муниципалдык менчиктеги мобильдик байланыштар орнотулган жерлердин ижара акысы бир айга 10 000 (он миң) сом деп бекитилсин.
2. Майдалагычтарды жана ЖБИ ишканасын ижаралоодо кыш мезгилдеринде үч айлык каникулу эске алынып, тактап айтканда 1-декабрдан 1-мартка чейин ижара салыгынан бошотуу жагы каралсын.
3. Мыйзам чегинде аткарууга алуу жагы айыл өкмөтүнө жүктөлсүн.
4. Токтомдун аткарылышын көзөмөлдөө жагы айылдык кеңештин «бюджет, экономика, муниципалдык менчик, айыл чарбасы, инвестиция, ишкердик иш жана тышкы экономикалык байланыш” боюнча туруктуу комиссиянын төрагасы Исабаева Орозгүлгө тапшырылсын.

**төрага О.С. Абдырахманов**

|  |  |  |  |
| --- | --- | --- | --- |
| **КЫРГЫЗ РЕСПУБЛИКАСЫ**  **ОШ ОБЛУСУ**  **НООКАТ РАЙОНУ**  **КЕНЕШ АЙЫЛДЫК**  **КЕҢЕШИ** | | Описание: main | **КЫРГЫЗСКАЯ РЕСПУБЛИКА**  **ОШСКАЯ ОБЛАСТЬ НООКАТСКИЙ РАЙОН**    **КЕҢЕШСКИЙ АЙЫЛНЫЙ КЕНЕШ** |
|  | | | |

Айылдык кеңештин (8-чакырылышы)

кезексиз сегизинчи сессиясынын

**ТОКТОМУ**

26.06.2025 №8-2 Куу-Майдан айылы

**Айыл өкмөтүнүн жер комиссиясынын курамын бекитип берүү жөнүндө**

Айыл өкмөтүнүн алдында 2025-жылдын 18-июнундагы №142 токтому менен түзүлгөн жер аянттарына менчик укуктарды түз берүү жана аукциондо сатуу, жерлерди ижарага берүү боюнча конкурстарды өткөрүү комиссиясынын курамын талкуулап, Кыргыз Республикасынын «Жергиликтүү мамлекеттик администрация жана жергиликтүү өз алдынча башкаруу жөнүндөгү» 2021-жылдын 20-октябрындагы № 123- мыйзамынын 3-главасынын 34-беренесинин 2-пунктунун 1-пунктчасына жана Айыл чарба жерлеринин мамлекеттик фондунун жерлерин ижарага берүү шарттары жана тартиби тууралуу типтүү жобонун 3-бөлүмүнүн 22-пунктуна ылайык Кеңеш айыл аймагынын айылдык кеңеши **токтом кылат:**

1. Айыл өкмөтүнүн алдында түзүлгөн жер комиссиясынын төмөндөгүдөй курамы бекитилип берилсин:

Жороев Бактыбек-айылдык кеңештин депутаты, жер комиссиясынын төрагасы

Исаев Жеңишбек-айыл өкмөтүнүн башчынын орун басар-жооптуу катчысы,

комиссиянын төрагасынын орун басары

Абдырахманова Зулфия-айыл өкмөтүнүн башкы адиси, комиссиянын катчысы

Мүчөлөрү

Ибирайым уулу Канатбек-жер маселелери боюнча жетектөөчү адис

Камбаров Нурсланбек-айылдык кеңештин депутаты

Абдүрөшүт уулу Ысмайыл-жер маселелери боюнча адис

Сапар уулу Бакыт-Куу-Майдан,Чегеден, Байыш айылынын айыл башчысы

Карыбеков Нурлан –Шаңкол, Дары-Булак, Ак-терек айылынын айыл башчысы

Абдикарим кызы Рахима-айылдык кеңештин депутаты

Осмонов Муктарбек-жетектөөчү адис юрист

Кадырбердиев А-кирешелер боюнча жетектөөчү адис

Ташполот уулу Бексултан-башкы адис

Адилов Б-Арбын, Батуу айылынын айыл башчысы.

1. Токтомдун аткарылышын көзөмөлдөө жагы айылдык кеңештин жер, суу чарба, жана жаратылышты коргоо, мыйзамдуулукту, укук тартибин сактоо, жарандардын укугун жана кызыкчылыгын коргоо, архитектура, курулуш, таранспорт жана экология боюнча туруктуу комиссиясынын төрагасы Жороев Бактыбек Насиркуловичке тапшырылсын.

**Төрага О.С.Абдырахманов**

|  |  |  |  |
| --- | --- | --- | --- |
| **КЫРГЫЗ РЕСПУБЛИКАСЫ**  **ОШ ОБЛУСУ**  **НООКАТ РАЙОНУ**  **КЕНЕШ АЙЫЛДЫК**  **КЕҢЕШИ** | | Описание: main | **КЫРГЫЗСКАЯ РЕСПУБЛИКА**  **ОШСКАЯ ОБЛАСТЬ НООКАТСКИЙ РАЙОН**    **КЕҢЕШСКИЙ АЙЫЛНЫЙ КЕНЕШ** |
|  | | | |

Айылдык кеңештин (8-чакырылышы)

кезексиз сегизинчи сессиясынын

**ТОКТОМУ**

26.06.2025 №8-3 Куу-Майдан айылы

**Арбын айылынын тургуну Шарипов Акматтын**

**жашап жаткан үйүнүн жер аянтын турак жай багытына**

**которууга макулдук берүү тууралуу**

Арбын айылынын тургуну Шарипов Акматтын туруктуу жашап жаткан үйү союз мезгилинде кампа болуп турган, кийин дыйкан чарбанын үлүшүнө тийген. 788,0 чарчы метр жана 641,0 чарчы метр жер тилкеси турак-жай салуу үчүн дыйкан чарба Шарипов Акматка саткан. Азыркы учурда бул жердин багыты кампа боюнча өзгөрүлбөй калгандыгына байланыштуу, жер участогунун багытын турак жай деп өзгөртүп берүү тууралуу жазган Кеңеш айыл өкмөтүнүн сураныч катын карап жана талкуулап, Кыргыз Республикасынын «Жергиликтүү мамлекеттик администрация жана жергиликтүү өз алдынча башкаруу жөнүндөгү» 2021-жылдын 20-октябрындагы № 123- мыйзамынын 3-главасынын 34-беренесинин 2-пунктунун 14-пунктчасына жана шаар куруу жана архитектура департаментинин Ноокат райондук шаар куруу жана архитектура боюнча башкармалыгынын 2025-жылдын 28-мартындагы №0882 жана №0900 сандуу корутундуларына таянып Кеңеш айыл аймагынын айылдык кеңеши **токтом кылат:**

1. Арбын айылынын тургуну Шарипов Акматтын жеке менчигиндеги жашап жаткан үйүнүн 788,0 чарчы метр жана 641,0 чарчы метр жер тилкесинин максаттык багытын турак жай деп өзгөртүп берүүгө макулдук берилсин.
2. Мыйзамдын негизинде карап, тиешелүү документтерин бүтүрүп берүү жагы айыл өкмөтүнө милдеттендирилсин.
3. Токтомдун аткарылышын көзөмөлдөө жагы айылдык кеңештин жер, суу чарба, жана жаратылышты коргоо, мыйзамдуулукту, укук тартибин сактоо, жарандардын укугун жана кызыкчылыгын коргоо, архитектура, курулуш, таранспорт жана экология боюнча туруктуу комиссиянын төрагасы жүктөлсүн.

**Төрага О.С.Абдырахманов**

|  |  |  |  |
| --- | --- | --- | --- |
| **КЫРГЫЗ РЕСПУБЛИКАСЫ**  **ОШ ОБЛУСУ**  **НООКАТ РАЙОНУ**  **КЕНЕШ АЙЫЛДЫК**  **КЕҢЕШИ** | | Описание: main | **КЫРГЫЗСКАЯ РЕСПУБЛИКА**  **ОШСКАЯ ОБЛАСТЬ НООКАТСКИЙ РАЙОН**    **КЕҢЕШСКИЙ АЙЫЛНЫЙ КЕНЕШ** |
|  | | | |

Айылдык кеңештин (8-чакырылышы)

кезексиз сегизинчи сессиясынын

**ТОКТОМУ**

26.06.2025 №8-4 Куу-Майдан айылы

**Арбын айылындагы Арбын ФАПка караштуу бош турган жерге**

**ҮБДТга имарат салууга макулдук берүү тууралуу**

Арбын айылындагы Арбын ФАПка караштуу бош турган жерге ҮБДТга имарат салууга макулдук берүү тууралуу айыл тургундарынын сураныч катын угуп жана талкуулап, Кыргыз Республикасынын «Жергиликтүү мамлекеттик администрация жана жергиликтүү өз алдынча башкаруу жөнүндөгү» 2021-жылдын 20-октябрындагы № 123- мыйзамынын 3-главасынын 34-беренесинин 2-пунктунун 5-пунктчасына ылайык Кеңеш айыл аймагынын айылдык кеңеши **токтом кылат:**

1. Арбын айылындагы Арбын ФАПка караштуу бош турган жерге ҮБДТга имарат салууга макулдук берилсин.
2. Токтомдун аткарылышын көзөмөлдөө жагы айылдык кеңештин жер, суу чарба, жана жаратылышты коргоо, мыйзамдуулукту, укук тартибин сактоо, жарандардын укугун жана кызыкчылыгын коргоо, архитектура, курулуш, таранспорт жана экология боюнча туруктуу комиссиянын төрагасы Жороев Бактыбек Насиркуловичке жүктөлсүн.

**Төрага О.С.Абдырахманов**